У ліку многіх педагогаў – прадстаўнікоў 8-мі благачыній Пінскай епархіі, настаўніца дэманстравала ўласны вопыт выкладання курсу “Асновы праваслаўнай культуры”. Яе меркаванне падтрымлівалі ўсе ўдзельнікі, якія дзяліліся набыткамі ў розных прафесійных сферах. На пленарным пасяджэнні выступілі галоўны ўрач Пінскай дзіцячай бальніцы, кандыдат медыцынскіх навук Мікалай Целяціцкі; загадчык кафедры Мінскай духоўнай акадэміі, кандыдат сацыялогіі і доктар багаслоўя Уладзімір Марціновіч; дырэктар СШ №12 г. Пінска, кандыдат педагагічных навук Леанід Ярашэвіч. Яны пераконвалі, што без маральных каштоўнасцей немагчыма будучыня чалавецтва. Што рабіць, каб гэта думка перавалодвала ў грамадстве? Адказ на пытанне даў выкладчык Мінскіх духоўных акадэміі і семінарыі, кандыдат багаслоўя протадыякан Павел Бубноў, які ў дакладзе “Школа нарадзілася ў Царкве” нагадаў аб забытых старонках гісторыі айчынных адукацыі і навукі.